news_article: Rauman Lukko kasvatti voittokulkunsa neljän ottelun mittaiseksi tiistaina jääkiekon SM-liigassa. Raumalaisjoukkue löi äärimmäisen tasaisessa ottelussa HIFK:n Helsingissä 1–0 (0–0, 1–0, 0–0).
  Lukon etevyys HIFK:ta vastaan ei ollut iso yllätys. Helsinkiläisseuraa vielä viime keväänä valmentanut Ismo Lehkonen ehti johdattaa raumalaiset syksyn molemmissa HIFK-kohtaamisissa voittoon (3–1 ja 3–2).
  Tiistaina avaus- ja toinen erä olivat tasaisia, sillä hyvät viimeistelypaikat olivat harvassa. Ainoana maalintekoon pystyi Lukon laitahyökkääjä Hermanni Vidman. Hän sai yllätettyä HIFK:n maalivahdin Juuso Riksmanin melkein epäonnistuneella rystylaukauksella lähietäisyydeltä ajassa 25.04.
  Jatko oli HIFK:n takaa-ajoa ja Lukon tiukkaa puolustamista. Pelin eittämätön sankari oli Lukon maalivahti Petri Vehanen. Vehanen venyi uransa ensimmäiseen nollapeliin SM-liigassa torjumalla tuhdit 8+12+21=41 laukausta.
  – Kaverit huomasivat, että Pete (Vehanen) kestää, kunhan eivät tyhjiin pääse tekemään, Lukon valmentaja Ismo Lehkonen kertoi.
  Lehkonen myönsi, että voitto entisestä seurasta oli makea. Se ei kuitenkaan ollut täydellinen.
  – Maistuisi paremmalta, jos se olisi tullut enemmän pelaamalla. Molari oli äärimmäisen hyvä, kuten viime aikoina muutenkin, ja yritti tehdä valmentajasta nerokkaan näköistä, Lehkonen vieritti kunniaa Vehaselle.
  HIFK:n maalivahti Riksmanin torjuntaurakka oli vähäinen, sillä Lukon pelaajat saivat aikaiseksi vain 5+4+2=11 laukausta helsinkiläisten maalia kohti.
  HIFK:n päävalmentaja Heikki Mälkiä pohti, että joukkueen henkiset voimavarat olivat ehtyneet, kun HIFK:lla oli nyt kolmas peli neljän päivän aikana.
  – Virkamiesmäistä kiekkoa kaksi erää. Runnottiin, väännettiin väkisin, pari kertaa oli tyhjä maalikin ja saatiin ohi, Mälkiä analysoi.
  HIFK:lla oli päätöserässä erinomainen mahdollisuus tasoitukseen. Otollisin tilanne maalintekoon isännillä oli kolmannen erän puolivälissä, kun Lukon Mika Laaksonen ja Markus Jämsä istuivat jäähyjään yhtäaikaa eristyksessä 1.30 minuuttia.
  – Latteata oli. Kun puuttuu latauksen puolelta niin tällaisena se näkyy, Mälkiä pohti. HIFK:lle vaisuhko kamppailu oli viimeinen kotikaukalossa ennen joulu- ja maaottelutaukoa. Perjantaina HIFK vierailee Hämeenlinnassa ja Lukko isännöi SaiPaa.
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14
events.event_type: game result penalty penalty penalty goal penalty penalty penalty penalty penalty penalty penalty saves saves
events.text: Rauman Lukko löi HIFK:n 1–0 (0–0, 1–0, 0–0). Ainoana maalintekoon pystyi toisessa erässä Lukon Hermanni Vidman ajassa 25.04. Kolmannen erän puolivälissä Lukon Mika Laaksonen ja Markus Jämsä istuivat peräkkäiset jäähyt. E10 HIFK:n maalivahti Riksmanin torjuntaurakka oli vähäinen, sillä Lukon pelaajat saivat aikaiseksi vain 11 laukausta helsinkiläisten maalille. Lukon maalivahti Petri Vehanen venyi nollapeliin torjumalla tuhdit 41 laukausta.
events.home_team: HIFK
events.guest_team: Lukko
events.score: 0–1 0–1
events.periods: 0–0 0–1 0–0
events.player: Dan Smith Aki Tuominen Tero Paappanen Hermanni Vidman Hermanni Vidman Teemu Kesä Aki Uusikartano Ville Viitaluoma Mika Laaksonen Markus Jämsä Janne Niskala Juuso Riksman Petri Vehanen
events.assist: Mika Laaksonen
events.team: guest home home guest guest guest guest home guest guest guest home guest
events.team_name: Lukko HIFK HIFK Lukko Lukko Lukko Lukko HIFK Lukko Lukko Lukko HIFK Lukko
events.time: 12.14 16.44 19.4 25.04 26.51 30.51 34.11 39.49 49.49 50.19 53.39
events.penalty_minutes: 2 2 2 2 2 2 2 2 2 2
events.saves: 11 41